ดาวโจนส์,น้ำมันปิดบวก/ทองลงเล็กน้อย
หุ้นดาวโจนส์ปิดบวก 16.02 จุด ด้านราคาน้ำมันเพิ่มขึ้น 44 เซนต์ ขณะที่ทองคำ ลดลง 1.40 ดอลลาร์
8 เม.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,446.26 จุด เพิ่มขึ้น 16.02 จุด หรือ +0.05% ดัชนี เอสแอนด์พี 500 ปิดที่ 4,079.95 จุด เพิ่มขึ้น 6.01 จุด หรือ +0.15% ดัชนี แนสแดค ปิดที่ 13,688.84 จุด ลดลง 9.54 จุด หรือ -0.07%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 7 เม.ย. หลังจากรายงานการประชุมของธนาคารกลางสหรัฐ (เฟด) ระบุว่า เฟดจะยังคงใช้นโยบายผ่อนคลายการเงินต่อไปจนกว่าจะมั่นใจว่าเศรษฐกิจฟื้นตัวอย่างยั่งยืน
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 44 เซนต์ ปิดที่ 59.77 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 42 เซนต์ ปิดที่ 63.16 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนมิถุนายน ลดลง 1.40 ดอลลาร์ ปิดที่ 1,741.60 ดอลลาร์ต่อออนซ์